ປະທານສະຫະພັນ ກຳມະບານລາວ ຍອມຮັບວ່າ ບັນດາຜູ້ອອກແຮງງານ ໃນລາວ ຍັງຖືກເອົາລັດເອົາປຽບ
​​ເຖິງ​ແມ່ນ​ວ່າ ສະຫະພັນ​ກຳມະບານ​ລາວ ຈະ​ໄດ້​ດຳ​ເນີນ​ມາດຕະການກວດກາ​ ການ​ເອົາ​ລັດ​ເອົາ​ປຽບ​ແຮງ​ງານລາວ ຢ່າງ​ຕໍ່​ເນື່ອງ​ກໍ​ຕາມ ຫາກ​ແຕ່​ກໍ​ບໍ່​ສາມາດ​ຮັບປະກັນ​ໄດ້ ຢ່າງ​ທົ່ວ​ເຖິງ​.
ປະທານສະຫະພັນກຳມະບານລາວ ຍອມຮັບວ່າ ບັນດາຜູ້ອອກ ແຮງງານໃນລາວ ຍັງຖືກບັນດານາຍຈ້າງເອົາລັດເອົາປຽບ ໃນ ທຸກໆດ້ານ ໂດຍສະເພາະ ແມ່ນການຈ່າຍຄ່າຈ້າງ ທີ່ຕ່ຳກວ່າ ກົດໝາຍກຳນົດ ທ່ານຄຳຫລ້າ ລໍລອນສີ ປະທານສະຫະພັນກຳມະບານລາວ ໃຫ້ການຍອມຮັບວ່າ ບັນຫາ ທີ່ໜ້າເປັນຫ່ວງ ແລະ ເປັນອຸປະສັກຕໍ່ການພັດທະນາ ເພື່ອຍົກລະດັບຄຸນນະພາບຊີວິດ ການເປັນຢູ່ຂອງບັນດາ ຜູ້ອອກແຮງງານໃນລາວ ໃຫ້ດີຂຶ້ນໃນປັດຈຸບັນນີ້ ກໍແມ່ນບັນຫາ ກ່ຽວກັບການເອົາລັດເອົາປຽບແຮງງານ ໂດຍບັນດານາຍຈ້າງທັງທີ່ເປັນຄົນລາວ ແລະ ຊາວຕ່າງປະເທດ ໂດຍເຖິງແມ່ນວ່າ ສະຫະພັນກຳມະບານລາວ ຈະໄດ້ດຳເນີນມາດ ຕະການກວດກາ ຢ່າງຕໍ່ເນື່ອງກໍຕາມ ຫາກແຕ່ກໍບໍ່ສາມາດຮັບປະກັນໄດ້ ຢ່າງທົ່ວເຖິງ ດັ່ງທີ່ ທ່ານຄຳຫລ້າ ໄດ້ຢືນຢັນວ່າ: ລັດຖະບານລາວໄດ້ອະນຸມັດ ໃຫ້ປັບຂຶ້ນອັດຕາຄ່າຈ້າງຂັ້ນຕ່ຳ ສຳຫລັລຜູ້ອອກແຮງງານໃນລາວ ແລະ ໃຫ້ມີຜົນບັງຄັບ ຢ່າງເປັນ ທາງການ ນັບແຕ່ວັນທີ 1 ເມສາ 2015 ເປັນຕົ້ນມາ ຊຶ່ງເຮັດໃຫ້ ອັດຕາຄ່າຈ້າງຂັ້ນຕ່ຳປັບຂຶ້ນຈາກ 626,000 ກີບ ເປັນ 900,000 ກີບຕໍ່ເດືອນ ຫາກແຕ່ອັດຕາຄ່າຈ້າງຂັ້ນຕ່ຳດັ່ງກ່າວນີ້ ກໍບໍ່ມີຜົນ ບັງຄັບໃຊ້ ກັບລູກຈ້າງຂອງພາກສ່ວນ ທີ່ເປັນຄູ່ສັນຍາ ກັບ ລັດຖະບານລາວແຕ່ຢ່າງໃດ ສ່ວນຜູ້ອອກແຮງງານໃນພາກທຸລະກິດ ພາກບໍລິການ ແລະ ໂຮງງານຕ່າງໆ ທີ່ໄດ້ຮັບການປັບຂຶ້ນອັດຕາຄ່າຈ້າງຂັ້ນຕ່ຳນັ້ນ ກໍມີພັນທະ ທີ່ຈະຕ້ອງອອກແຮງງານເປັນເວລາ 8 ຊົ່ວໂມງຕໍ່ວັນ ແລະ ໃນແຕ່ລະເດືອນ ກໍຈະຕ້ອງອອກແຮງງານ ບໍ່ຕ່ຳກວ່າ 26 ວັນຫຼືອາທິດລະ 6 ວັນ ໂດຍການອະນຸມັດດັ່ງກ່າວນີ້ ເພື່ອໃຫ້ສອດຄ້ອງກັບສະພາວະ ຄ່າຄອງຊີບທີ່ສູງຂຶ້ນ ແລະ ເພື່ອດຶງດູດເອົາແຮງງານລາວ ທີ່ເດີນທາງໄປທຳງານຢູ່ທີ່ປະເທດເພື່ອນບ້ານ ຢ່າງບໍ່ຖືກຕ້ອງຕາມກົດໝາຍນັ້ນ ໃຫ້ກັບຄືນມາໃນຕະຫລາດແຮງງານຂອງລາວ ຢ່າງພຽງພໍກັບຄວາມຕ້ອງການ ທີ່ເພີ້ມຂຶ້ນນັບມື້ ແຕ່ຢ່າງໃດກໍຕາມ ເຈົ້າໜ້າທີ່ຂັ້ນສູງ ໃນກົມພັດທະນາຝີມືແຮງງານ ແລະ ຈັດຫາງານ ກໍຍອມຮັບວ່າ ນັກສຶກສາ ທີ່ຈົບການສຶກສາ ແຕ່ລະດັບວິຊາຊີບຊັ້ນສູງຂຶ້ນໄປ ທີ່ມີຈຳນວນເຖິງ 115,523 ຄົນ ໃນປີ 2014 ມີໂອກາດຕ່ຳຫຼາຍທີ່ຈະຖືກວ່າຈ້າງຈາກບັນດາບໍລິສັດຕ່າງຊາດ ທີ່ມີຕໍ່ຄຸນນະພາບ ຂອງນັກສຶກສາລາວນັ້ນ ພົບວ່າມີພຽງແຕ່ 17,300 ກວ່າຄົນ ຫຼື 15 ເປີເຊັນ ເທົ່ານັ້ນ ຈາກຈຳນວນທັງໝົດ ທີ່ມີລະດັບຄວາມຮູ້ຄວາມສາມາດໄດ້ມາດຕະຖານຕາມຄວາມຕ້ອງການຂອງບໍລິສັດຕ່າງຊາດ ທັງນີ້ ໂດຍມີສາເຫດມາຈາກຄ່ານິຍົມດ້ານການສຶກສາ ໃນລາວ ທີ່ບໍ່ສອດຄ້ອງກັບສະພາບຕົວຈິງ ກໍຄືໃນຂະນະທີ່ບັນດາບໍລິສັດຕ່າງຊາດຕ້ອງການວ່າຈ້າງແຮງງານທີ່ມີຄວາມຮູ້ຄວາມສາມາດດ້ານວິຊາຊີບ ແລະ ຊ່າງເທັກນິກ ຫາກແຕ່ນັກສຶກສາສ່ວນໃຫຍ່ ໃນລາວກັບນິຍົມສຶກສາ ແລະ ຈົບດ້ານບໍລິຫານທຸລະກິດ ສ່ວນທີ່ຈົບວິຊາຊີບຊັນສູງ ສ່ວນໃຫຍ່ກໍບໍ່ມີຄຸນນະພາບ ດັ່ງທີ່ເຈົ້າໜ້າທີ່ຂັ້ນສູງ ໄດ້ໃຫ້ການຢືນຢັນວ່າ: ໂດຍໃນລະຍະທີ່ຜ່ານມາ ບໍລິສັດຕ່າງຊາດໃນລາວ ໄດ້ນຳເຂົ້າແຮງງານມີຝີມື ຈາກຕ່າງປະເທດແລ້ວ 3 ໝື່ນກວ່າຄົນ ແລະຍັງຕ້ອງການທີ່ຈະນຳເຂົ້າມາເພີ້ມຂຶ້ນອີກ 7 ໝື່ນກວ່າຄົນຈົນເຖິງທ້າຍປີ 2015 ນີ້